สวัสดีค่ะ ไปพบมาวินิจฉัยว่าหูชั้นกลางอักเสบแหละติดเชื้อ ได้ amoxicillin/clv 825 มาทานค่ะ ทานได้ 5 วันแล้วยังรู้สึกปวดตลอดเวลา ได้ยาหยอดหู ofloxacin มาหยอดด้วยค่ะ แต่หยอดแล้วรู้สึกปวดตุ้บๆ และหูอื้อมากขึ้น ได้ยินแค่20%จากปกติ แบบนี้ควรไปพลอีกรอบไหมคะ หรือควรรอให้ทานยาให้ครบโดสก่อน
สวัสดีค่ะ หากได้ไปพบแพทย์ และได้ตรวจแล้วพบว่าเป็นหูชั้นกลางอักเสบ การรักษาหลักคือการทานยาปฏิชีวนะ ซึ่งต้องทานต่อเนื่องนานอย่างน้อย 10-14 วัน ดังนั้น หากทานไปเพียง 5 วัน ก็ควรทานต่อจนกว่าจะครบตามที่แพทย์สั่งก่อนค่ะสำหรับอาการปวด เป็นอาการของการหูชั้นกลางอักเสบ นอกจากนี้ ก็มักมีไข้ หูอื้อร่วมด้วยค่ะ ซึ่งการบรรเทาอาการปวด ได้แก่ การทานยาแก้ปวด ทานยาแก้แพ้ หรือยาลดบวม เป็นต้นสำหรับการที่ใช้ยาหยอดหู แล้วหูอื้อมากขึ้น อาจเกิดจากยาที่หยอดได้ โดยคล้ายกับการที่น้ำเข้าหู ดังนั้น หากหยอดแล้ว รู้สึกอื้อมากขึ้น อาจงดหยอดไปก่อน เนื่องจากยาที่หยอดอยู่ (ofloxacin) นั้น เป็นยาปฏิชีวนะเช่นกัน ซึ่งหากทานยาอยู่แล้ว ก็ไม่จำเป็นต้องหยอดก็ได้ค่ะการดูแลตนเอง ได้แก่ ไม่ควรใช้อะไรแคะรูหู และระวังอย่าให้น้ำเข้าหู โดยอาจใช้สำลีอุดรูหูไว้ขณะอาบน้ำ เป็นต้นหากอาการปวดหูยังเป็นมาก แม้จะทานยาแก้ปวด และทานยาลดบวมหรือยาแก้แพ้แล้ว หรือยังคงมีไข้สูงต่อเนื่อง ก็ควรกลับไปพบแพทย์ เพื่อพิจารณาเจาะเยื่อแก้วหู เพื่อระบายหนองในหูชั้นกลางออก ซึ่งจะช่วยลดอาการปวดหูลงได้มากค่ะ